OpenLLM-France/wikimedia huggingface dataset:
# Primer ministre de l'Azerbaidjan

En Azerbaidjan, el Primer Ministre és el Cap de Govern del seu país. L'actual primer ministre és Ali Asadov des del 8 d'octubre de 2019.

## Llista de Primers Ministres (des de 1918)
### República Democràtica de l'Azerbaidjan (1918-1920)

* Fatali Khan Khoyski (1918-1919)
* Nasib Yusifbeyli (1919-1920)
* Mammad Hasan Hadzhinski (1920)

### República Transcaucàsica Socialista Federalista Soviètica de l'Azerbaidjan (1922-1936) i República Socialista Soviètica de l'Azerbaidjan (1936-1991)

* Nariman Narimanov (1921-1922)
* Gazanfar Makhmud ogly Musabekov (1922-1928)
* Dadash Khodzha ogly Buniyatzade (1928-1932)
* Mir Jafar Baghirov (1932-1933) (1a vegada)
* Huseyn Pasha ogly Rakhmanov (1933-1937)
* Teimur Iman Kuli ogly Kulíev (1937-1953) (1a vegada)
* Mir Jafar Baghirov (1953) (2a vegada)
* Teimur Iman Kuli ogly Kuliyev (1953-1954) (2a vegada)
* Sadykh Gadzhiyar Ali ogly Ragimov (1954-1958)
* Veli Yusif ogly Akhundov (1958-1959)
* Mamed Abdul ogly Iskenderov (1959-1961)
* Enver Nazar ogly Alikhanov (1961-1970)
* Ali Ismail ogly Ibrahimov (1970-1981)
* Gasan Neimat ogly Seidov (1981-1989)
* Aiaz Mutalibov (1989-1990)

### República de l'Azerbaidjan (1991-present)

* Hasan Hasanov (1990-1992)
* Firuz Mustafayev (1992)
* Rahim Huseynov (1992-1993)
* Ali Masimov (1993)
* Panakh Huseynov (1993)
* Suret Huseynov (1993-1994)
* Fuad Gulíev (1994-1996)
* Artur Rasizade (1996-2003)
* İlham Əliyev (2003)
* Artur Rasizade (2003-2019)
* Novruz Mammadov (2019)
* Ali Asadov (2019- en el càrrec)
# Prisuttu

El prisuttu és el nom en la llengua corsa d'un pernil produït a Còrsega. És un pernil cru i sec que pot aconseguir un pes de 5,5 kg a 6 kg al final de la seva maduració. El seu assecat és llarg, entre 12 i 18 mesos. Durant aquest període, la supervisió periòdica garanteix la seva bona evolució.
Des de març del 2011 rep el reconeixement a França de ser un producte amb denominació d'origen protegida.

## Referències

* ↑ « Corsa Nostra », Les Dossiers du Canard enchaîné, juliol de 2013, pàgina 99.
* ↑ «Gastronomía». [Consulta: 29 maig 2015].
# Pseudoliparis amblystomopsis

Pseudoliparis amblystomopsis és una espècie de peix pertanyent a la família dels lipàrids.

## Descripció

* Fa 23,8 cm de llargària màxima.

## Hàbitat

És un peix marí i batidemersal que viu entre 6.156 i 7.587 m de fondària.

## Distribució geogràfica

Es troba al Pacífic nord-occidental.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Chernova, N.V., 1998. Catalogue of the type specimens of snailfish (Liparidae, Scorpaeniformes) in the Zoological Institute of the Russian Academy of Sciences. J. Ichthyol. 38(9): 730-746.
* ↑ Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.
* ↑ Quast, J.C. i E.L. Hall, 1972. List of fishes of Alaska and adjacent waters with a guide to some of their literature. U.S. Dep. Commer., NOAA Tech. Rep. NMFS SSRF-658, 47 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Psettina gigantea

Psettina gigantea és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 13 cm de llargària total.

## Distribució geogràfica

Es troba des de les costes del Japó fins al Mar de la Xina Meridional. També a Austràlia, sud d'Indonèsia i Filipines.

## Referències

* ↑ The Taxonomicon (anglès)
* 1 2 FishBase (anglès)
# Psephis

Psephis és un gènere d'arnes de la família Crambidae.

## Taxonomia

* Psephis gomalis Schaus, 1920
* Psephis ministralis
* Psephis myrmidonalis Guenée, 1854

## Referències

* ↑ «GlobIZ search». Global Information System on Pyraloidea. [Consulta: 10 febrer 2011].

## Enllaços externs

* Natural History Museum Lepidoptera genus database
# Psenafa

El Psenafa - Псенафа o Псенафo (rus) - és un riu de Rússia que passa per la República d'Adiguèsia i pel krai de Krasnodar, al sud del país. És un afluent per l'esquerra del Labà, de la conca hidrogràfica del riu Kuban.
Neix als vessants septentrionals del Caucas, al nord de Maikop, a Sovetski. Discorre en direcció sobretot nord-oest, passant per les poblacions de Podgorni, Gruixovi, Podgorni (Rodnikí), Vostotxni, Xkólnoie, Mali Dukmassov, Txernígovski, Berejnoi, Lantratov, Gontxarka, Kapustin, Stepnoi, Novoalekséievskoie, Sredni Dukmassov, Bolxoi Brodovoi, Mali Brodovoi, Arkhípovskoie, Amóssov, Verbin, Bolxesidoróvskoie i Djambitxi.
# Psettina hainanensis

Psettina hainanensis és un peix teleosti de la família dels bòtids i de l'ordre dels pleuronectiformes.

## Distribució geogràfica

Es troba a les costes de Hainan (Xina).

## Referències

* ↑ The Taxonomicon (anglès)
* ↑ FishBase (anglès)
# Puixma

El riu Puixma (en rus Пушма) passa per l'óblast de Kírov, al nord de Rússia. Pertany a la conca hidrogràfica del Dvinà Septentrional. Desemboca al riu Iug És navegable al seu curs inferior. Té una longitud de 171 km i una conca de 2.520 km². Es glaça de gener a abril o maig.
# Privilne (Krasnoperekopsk)

* Per a altres significats, vegeu «Privólnoie».
Privilne (en (ucraïnès): Привільне, en rus: Привольное, Privólnoie) és un poble de la República Autònoma de Crimea a Ucraïna, que el 2014 tenia 429 habitants. Pertany al districte rural de Krasnoperekopsk. Fins al 1945 la vila es deia Berdí-Bulat.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Quadra d'en Ribes

La Quadra d'en Ribes de Llagostera és una masia tradicional de parets portants de pedra morterada inclosa en l'Inventari del Patrimoni Arquitectònic de Catalunya. Coberta i estructura irregular. Cal remarcar, de la façana, les obertures amb llindes horitzontals, carreus de pedra i ampits de finestres motllurats. Aquesta casa fou una de les primeres edificacions fetes a l'exterior del primer recinte emmurallat. Actualment és destinada a magatzems de l'ajuntament. En ser de propietat municipal i en tenir un bon emplaçament la converteixen en un edifici apte per a equipaments.

## Vegeu també

* Llista de monuments de Llagostera

## Referències

* ↑ «Quadra d'en Ribes». Inventari del Patrimoni Arquitectònic de Catalunya. Generalitat de Catalunya. [Consulta: 9 setembre 2014].
# Pura Pérez Benavent

Pura Pérez Benavent (València, 26 de juny de 1919 - ?, 12 d'octubre de 1995) fou una militant anarquista valenciana.
Pura Pérez va nàixer a València i aviat va passar a residir a Barcelona, on va pertànyer a la Confederació Nacional del Treball (CNT) i a l'organització Dones Lliures (1936). A mitjan 1937 va decidir marxar de Barcelona cap a València –on residia el govern republicà–, per ocupar-se de la secretària local de Dones Lliures (Mujeres Libres). Pura formarà part del Subcomitè Nacional del moviment anarquista, concretament en el seu Secretariat de Propaganda. Va fer també de professora a l'escola de Tavernes de Valldinga.
El 28 de novembre de 1938 la trobem fent un míting en honor de l'anarcosindicalista Buenaventura Durruti a Xàtiva, amb els seus companys Cano Carrillo i un antic membre del grup de Durruti, Los Solidarios, de nom Jover. Per aquestes dates també la veiem fent una conferència a València amb el títol "La Dona i la Cultura". En el ple barceloní de Dones Lliures, Pura serà la representant de la secció de Propaganda d'aquesta organització. Tota aquesta propaganda activa a la regió valenciana farà que sigui una dona molt popular i coneguda, circumstància que li serà adversa a partir de la derrota de 1939 en què no podrà arribar fins a la frontera de França i haurà de pasar a la clandestinitat. Per aquest motiu, estarà dos anys sense sortir de casa. Tanmateix, aprofitarà per estudiar batxillerat i actuar a la clandestinitat, ara ja des del barri del Clot, a Barcelona. El 1959 va marxar als Estats Units, on va treballar d'infermera i va continuar desenvolupant activitats anarquistes.

## Referències

* 1 2 3 «Pura Pérez Benavent». Diccionari Biogràfic de Dones. Barcelona: Associació Institut Joan Lluís Vives Web (CC-BY-SA via OTRS).
# Puy-Paulin

Puy-Paulin fou una senyoria de França, a Gascunya, a la regió de Bordeus.
S'esmenta un Heli amb propietats a la regió vers el 1060. El seu fill Renaud fou senyor de Lamarca (Lamarque); el fill d'aquest, Arnau, prebost de Bordeus, va morir el 1119 i va deixar el càrrec al seu fill Pere I, mort el 1145. El seu fill Pere II fou el primer senyor de Puy-Paulin i va morir el 1190, passant la successió al seu fill Pere III, conegut com a Pere de Bordeus, que va morir passat el 1251. Pere va ser nomenat també captal de Buch. Només va deixar una filla, Asalida, que es va casar el 1307 amb Pere de Grailly, a qui va aportar la senyoria de Puy-Paulin, el Captalat de Buch i la resta de possessions de la seva casa. Puy-Paulin va seguir en mans de la casa de Grailly, i després Foix-Grailly.
# Quentin Tod

Quentin Tod, també anomenat a vegades Quentin Todd, (Kent, 27 de desembre de 1884 - Chelsea, Londres, 5 de maig de 1947) fou un actor, ballarí i coreògraf anglès, pioner de la televisió. Era devot del místic indi Meher Baba.

## Biografia

Quentin Tod va néixer a Kent. Feu el seu debut com a actor el 1911, en una comèdia musical de Broadway, Marriage a la Carte. La seva primera actuació en cinema va ser el 1930, en la comèdia de Monty Banks, The New Waiter. També era un ballarí de la primera versió televisada de l'obra A Midsummer Night's Dream el 1937 i fou coreògraf de ballet a la perfòrmance televisada de Dick Whittington and His Cat. El 1938 va fer Have You Brought Your Music per la televisió BBC. També tocà amb l'Orquestra de la BBC.
Quentin Tod es va trobar amb el mestre espiritual Meher Baba a Londres el 1931 i esdevingué un seguitor devot seu per tota la seva vida.
Tod va morir el 1947 de malnutrició a Chelsea a l'edat de seixanta-dos anys.

## Referències

* ↑ Internet Broadway Database
* ↑ Internet Shakespeare Editions
* ↑ Meher Prabhu: Lord Meher, The Biography of the Avatar of the Age, Meher Baba, Bhau Kalchuri, Manifestation, Inc. 1986. p. 1429
# Pàntous

Segons la mitologia grega, Pàntous (en grec antic: Πάνθοος, llatí: Panthous) va ser un dels ancians troians companys de Príam, com ho eren Antènor, Antímac, Ucalegont i Timetes, que es reunien vora les portes Escees de Troia per aconsellar al rei sobre els afers de la guerra.
Pàntous va tenir tres fills: Hiperènor, Euforb i Polidamant. La seva dona era Frontis. S'explicava que Pàntous era originari de Delfos i que estava consagrat al culte d'Apol·lo. Quan es va produir la primera caiguda de Troia per obra d'Hèracles, Príam havia enviat uns homes a consultar l'oracle de Delfos. Quan van tornar, els delegats van portar Pàntous, per tal de mantenir les relacions amb Delfos. Una variant deia que un dels enviats de Príam s'havia enamorat de Pàntous, el va raptar i el va conduir per la força a Troia; Príam, per compensar Pàntous l'havia fet sacerdot d'Apol·lo a Troia. Va morir quan van prendre la ciutat.

## Referències

* ↑ Smith, William. «Panthous». A: A Dictionary of Greek and Roman biography and mythology [Consulta: 26 juliol 2021].
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 415. ISBN 9788496061972.
# Pàpies (militar)

Pàpies (en llatí Papias) va ser un dels principals oficials de Sext Pompeu.
Era un dels comandants de la flota de Sext Pompeu a la batalla de Miles o Mylae contra Marc Vipsani Agripa l'any 36 aC. Els historiadors Dió Cassi i Suetoni mencionen un comandant de nom Demòcares que podria ser el mateix personatge.

## Referències

* ↑ Papias a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 116
# Pànope

Pànope (en grec antic Πανόπη) va ser una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis. Tenia un únic germà, Nèrites.
És una de les dotze nereides que apareixen a les llistes dels quatre autors que en donen els noms: Homer, Hesíode, Apol·lodor i Gai Juli Higí.
Homer diu que va ser una de les trenta-dues nereides que van pujar des del fons de l'oceà per arribar a les platges de Troia i plorar, juntament amb Tetis la futura mort d'Aquil·les
Gai Valeri Flac diu que era una de les nereides que acompanyaven Tetis, la nereida mare d'Aquil·les, quan es va casar amb Peleu. Virgili diu que Pànope era una de les nereides que formaven part del seguici de Posidó.
Va donar nom a un asteroide, (70) Panopea.

## Referències

* ↑ Homer. Ilíada, XVIII, 38 i seg.
* ↑ Hesíode. Teogonia, 250
* ↑ Apol·lodor. Βιβλιοθήκη, I, 2, 7
* ↑ Gai Juli Higí. Fabularum, prefaci, 8
* ↑ Homer. Ilíada, VIII, 38 i seg.
* ↑ Gai Valeri Flac. Argonautica, I, 130
* ↑ Virgili. Eneida, VII
# Pànskoie

Pànskoie (en rus: Панское) és un poble de l'óblast de Tambov, a Rússia, segons el cens del 2010 tenia 1.027 habitants.

## Referències

* ↑ Koriakov, I. B.. «Тамбовская область» (en rus). База данных «Этно-языковой состав населённых пунктов России». Arxivat de l'original el 2022-02-11. [Consulta: 16 febrer 2022].
* ↑ «Gavrilovka» (en anglès). GeoNames. Arxivat de l'original el 2022-03-20. [Consulta: 20 març 2022].
# Raja binoculata

Raja binoculata és una espècie de peix de la família dels raids i de l'ordre dels raïformes.

## Morfologia

* Els mascles poden assolir 244 cm de longitud total i 91 kg de pes.

## Reproducció

És ovípar i els ous tenen com a banyes a la closca.

## Alimentació

Menja crustacis i peixos.

## Depredadors

Als Estats Units és depredat per Notorynchus cepedianus.

## Hàbitat

És un peix marí, de clima temperat (61°N-31°N, 165°W-117°W) i demersal que viu entre 3–800 m de fondària.

## Distribució geogràfica

Es troba a l'oceà Pacífic nord: des del Cap Navarin fins a l'Illa Cedros (Baixa Califòrnia, Mèxic).

## Ús comercial

Les aletes pectorals són consumides pels humans. Es comercialitza fresc i congelat i és menjat fregit i enfornat.

## Observacions

És inofensiu per als humans.

## Referències

* ↑ «Raja binoculata». Catalogue of Life. (anglès)
* 1 2 3 4 5 FishBase (anglès)
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Hart, J.L., 1973. Pacific fishes of Canada. Bull. Fish. Res. Board Can. 180:740 p.
* ↑ FishBase (anglès)
* ↑ Eschmeyer, W.N., E.S. Herald i H. Hammann, 1983.
* ↑ Frimodt, C., 1995. Multilingual illustrated guide to the world's commercial coldwater fish. Fishing News Books, Osney Mead, Oxford, Anglaterra. 215 p.

## Enllaços externs

* AQUATAB
* uBio (anglès)
# Raúl Moreno Artalejo

Raúl Moreno Artalejo (nascut el 21 de novembre de 1979) és un exfutbolista espanyol que jugava de porter.

## Carrera del club

Nascut a Madrid, Moreno va passar la major part de la seva carrera a Segona Divisió B després de començar al club local CF Fuenlabrada. Després de tres anys amb el filial del València CF, va fitxar el 2005 amb el CD Leganés –també a la seva comarca natal–, amb qui va participar en el play-off d'ascens del 2009, sent expulsat en el partit contra el Real Jaén.
L'entrada de Moreno a nivell professional va consistir en dos partits de Segona Divisió amb l'AD Alcorcón, tots dos la temporada 2010-11 (va sumar quatre aparicions a la Copa del Rei). Va formar part de l'equip de segon nivell de la SD Ponferradina a la segona part de la campanya 2013-14, però no va rebre cap temps de joc.

## Referències

* ↑ «El guardameta Raúl Moreno cuelga los guantes» (en spanish). Somos Lega, 28-09-2017. [Consulta: 18 setembre 2018].
* ↑ «Santo Domingo se apunta otra vez al sueño copero» (en spanish). , 02-09-2010 [Consulta: 18 setembre 2018].
* ↑ «El Alcorcón se convierte en la bestia negra de la 'Ponfe'» (en spanish). , 16-09-2010 [Consulta: 18 setembre 2018].
* ↑ «Gurpegui hiela Alcorcón» (en spanish). , 28-10-2010 [Consulta: 18 setembre 2018].
* ↑ «El Numancia doblega al Alcorcón (2–1) y suma seis jornadas sin perder» (en spanish). , 06-11-2010 [Consulta: 18 setembre 2018].
* ↑ «El Athletic, sin problemas» (en spanish). , 11-11-2010 [Consulta: 18 setembre 2018].
* ↑ «Roberto da media permanencia al Huesca» (en spanish). , 30-04-2011 [Consulta: 18 setembre 2018].
* ↑ «La Hoya Lorca ficha al portero Raúl Moreno, que llega de la Ponferradina» (en spanish). , 05-07-2014 [Consulta: 18 setembre 2018].

## Enllaços externs

* Raúl Moreno Artalejo a BDFutbol
* Fitxa de Raúl Moreno Artalejo a Futbolme (castellà)
* Raúl Moreno Artalejo a La Preferente (castellà)
* Raúl Moreno Artalejo, Fitxa a Soccerway
# Raúl Navarro del Río

Raúl Navarro del Río (nascut el 7 de febrer de 1994) és un futbolista andalús que juga al Burgos CF. Principalment lateral dret, també pot jugar de migcampista.

## Carrera de club

Navarro va néixer a Sevilla, Andalusia, va representar el Col·legi Salesianos de Triana, el CD Utrera i el Sevilla FC com a juvenil. Va fer el seu debut com a sènior amb l'equip C del Sevilla el 17 de març de 2013, entrant com a substitut a la segona part en un empat 0-0 fora de Tercera Divisió contra el CMD San Juan.
Posteriorment, Navarro es va establir com a titular habitual del C, i també va aparèixer unes poques vegades amb el filial durant la temporada 2015-16, en què el club va aconseguir l'ascens a Segona Divisió B. El 17 de juliol de 2016 va fitxar per un altre filial, la UD Almeria B de quarta categoria.
El 12 de juliol de 2017, Navarro va arribar a un acord amb el Reial Valladolid, sent destinat a l'equip B al tercer nivell. El 7 d'agost de 2020 va passar al Burgos CF, i va ajudar en el seu ascens a Segona Divisió després d'una absència de 19 anys el 2021 .
Navarro va fer el seu debut com a professional el 15 d'agost de 2021, començant en un empat 0-1 fora de casa contra l'Sporting de Gijón. El 7 de juny de 2023, va renovar el seu contracte fins al 2025.

## Referències

* ↑ «Raúl Navarro, 'pichichi', polivalente y omnipresente del Sevilla C» (en castellà). Estadio Deportivo, 13-12-2014. [Consulta: 28 juliol 2021].
* ↑ «El filial comienza a compartir vestuario con el Almería a iniciativa de Soriano» (en castellà). UD Almería, 17-07-2016. [Consulta: 28 juliol 2021].
* ↑ «Raúl Navarro refuerza la zaga del filial» (en castellà). Real Valladolid, 12-07-2017. [Consulta: 28 juliol 2021].
* ↑ «Raúl Navarro, polivalencia para el Burgos CF» (en castellà). Burgos CF, 07-08-2020. Arxivat de l'original el 20 setembre 2020. [Consulta: 28 juliol 2021].
* ↑ «Djurdjevic sigue igual» (en castellà). Marca, 15-08-2021. [Consulta: 16 agost 2021].
* ↑ «Raúl Navarro, blanquinegro hasta 2025» (en castellà). Burgos CF, 07-06-2023. [Consulta: 7 juny 2023].

## Enllaços externs

* Raúl Navarro a BDFutbol
* Raúl Navarro a La Preferente (castellà)
* Raúl Navarro, Fitxa a Soccerway
# Radhanpur (ciutat)

Radhanpur (gujarati રાધનપુર) és una ciutat i municipalitat del districte de Patan a l'estat del Gujarat. Deuria el seu nom a Radhan Khan que la va governar el segle XV o a Radan Deo, un cap chavada que l'hauria governat al segle VI) i fou capital d'un estat tributari protegir anomenat Radhanpur, governat per una branca de la família dels Babis, que va quedar sota protectorat britànic el desembre de 1813. Segons el cens del 2001 la seva població era de 50.001 habitants; el 1901 la població era d'11.879 habitants, però anteriorment fou superior (1872: 13.910; 1881: 14.722). La fortalesa del nawab, on aquest residia, està rodejada per una muralla. La ciutat fou afectada per greus plagues el 1816 i 1820 que van reduir la població a la meitat.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Rea (nom)

Rea (en grec antic: Ῥέα [r̥é.aː], català: ['re.a]) és un prenom femení d'origen grec
Era el nom de Rea, un Tità en mitologia grega.
# Ramon Gubern i Domènech

Ramon Gubern i Domènech (Badalona, 1926 - Barcelona, 21 d'agost de 2015) fou un historiador medievalista i catedràtic d'institut català.

## Biografia

Llicenciat en Filosofia i Lletres per la Universitat de Barcelona l'any 1950 i especialitzat en història medieval, fou deixeble de Jordi Rubió, Ferran Soldevila i Jaume Vicens i Vives. Des del primer moment fou col·laborador dels treballs historiogràfics d'aquest darrer, redactor de l'Índice Histórico Español (1954-1956), encaminant les seves recerques en l'àmbit de la baixa edat mitjana. Presentà al X Congrés Internacional de Ciències Històriques, celebrat a Roma el 1955, la comunicació «La crisi financiera de 1381 en la Corona de Aragón». Entre les seves publicacions cal destacar Notes sobre la redacció de la crònica de Pere el Cerimoniós (1949-1950), l'edició de l'Epistolari de Pere III (1955) i Els primers jocs florals a Catalunya: Lleida, 31 de maig de 1338 (1957), entre d'altres. El 1966 rebé la Creu d'Alfons X el Savi.
Com a docent, fou professor ajudant a la Universitat de Barcelona, i entre 1954 i 1956 fou lector de català i castellà a la Universitat de Liverpool. Més endavant, entre 1956 i 1962, impartí classes de geografia i història a la Universitat Laboral de Tarragona, i immediatament esdevingué catedràtic d'institut a Morón de la Frontera, a La Seu d'Urgell, el Liceu Espanyol de París i, finalment, a Barcelona (instituts Joan d'Àustria i Milà i Fontanals), on es jubilà el 1991.
El seu germà Josep Gubern i Domènech va ser jugador de bàsquet i directiu del Club Joventut Badalona.

## Referències

* 1 2 «Muere el historiador Ramon Gubern i Domènech a los 88 años». La Vanguardia, 23-08-2015.
* 1 2 3 4 «Ramon Gubern i Domènech». Gran Enciclopèdia Catalana. Barcelona: Grup Enciclopèdia Catalana.
# André Ayew

André Morgan Rami Ayew (nascut el 17 de desembre de 1989) és un futbolista ghanès de naixença francesa que actualment juga a l'Al Sadd. És anomenat sovint també com a Dédé. Ayew juga com a volant, però també pot jugar de davanter.

## Enllaços externs

* Perfil d'Andre Ayew a om.net (francès)